‘ভালো আছে বাবা’, এক্স হ্যান্ডেলে জানালেন ধর্মেন্দ্র কন্যা এষা

ওয়েবডেস্ক- সকাল সকাল রটে যায় ধর্মেন্দ্রর (Dharmendra) প্রয়াণ সংবাদ ! সংবাদমাধ্যমের (Media) উপর ক্ষোভ উগরে দিলেন কন্যা এষা দেওল। একদিকে বিহার ভোট, অপরদিকে দিল্লি বিস্ফোরণ এই অস্থির পরিস্থিতিতে খবর রটে যায় মারা গেছেন ধর্মেন্দ্র।

এর পরেই সোশ্যাল মিডিয়ার বিরুদ্ধে ক্ষোভে ফেটে পড়েন স্ত্রী হেমা মালিনী (Hema Malini ) ও কন্যা এষা দেওল (Esha Deol) । একই সঙ্গে এষা জানান, বাবা সুস্থ আছেন ও ধীরে ধীরে তাঁর শারীরিক অবস্থার উন্নতি হচ্ছে। এই সময় আমাদের একা থাকতে দিন বলে অনুরোধও জানান তিনি। ধর্মেন্দ্র সকল অনুরাগীদের প্রার্থনা ও শুভেচ্ছার জন্য ধন্যবাদ জানিয়েছেন এষা।

ব্রিচ ক্যান্ডি হাসপাতালে ভর্তি প্রবীণ অভিনেতা ধর্মেন্দ্র। ১০ অক্টোবর হাসপাতালে ভর্তি করা হয়। গত সপ্তাহে, তাকে নিয়মিত চেক-আপের জন্য একই হাসপাতালে ভর্তি করা হয়েছিল তাঁকে। দিনের বেলায়, স্ত্রী হেমা মালিনী, ছেলে সানি দেওল এবং পরিবারের অন্যান্য সদস্যরা তাকে দেখতে গিয়েছিলেন। অভিনেতা সলমান খান এবং শাহরুখ খানও কিংবদন্তি অভিনেতাকে দেখতে আসেন।

আরও পড়ুন- হাসপাতালে ভর্তি ধর্মেন্দ্র, এখন কেমন আছেন?

মিডিয়ার উপর ক্ষোভ উগরে দিয়ে হেমা মালিনী টুইট করেছন। হেমা লিখেছেন, “যা ঘটছে তা ক্ষমার অযোগ্য! দায়িত্বশীল চ্যানেলগুলি কীভাবে একজন ব্যক্তির চিকিৎসায় সাড়া দিচ্ছে এবং সুস্থ হয়ে উঠছে সে সম্পর্কে মিথ্যা খবর ছড়াতে পারে? এটি অত্যন্ত অসম্মানজনক এবং দায়িত্বজ্ঞানহীন। দয়া করে পরিবার এবং তাদের গোপনীয়তার প্রয়োজনীয়তার প্রতি যথাযথ সম্মান জানান।”

এষা দেওল ইনস্টাগ্রামে লিখেছেন, “মিডিয়া অতিরিক্ত প্রচারণা চালাচ্ছে এবং মিথ্যা খবর ছড়াচ্ছে বলে মনে হচ্ছে। আমার বাবা স্থিতিশীল এবং সুস্থ হয়ে উঠছেন। আমরা সকলকে আমাদের পারিবারিক গোপনীয়তা বজায় রাখার জন্য অনুরোধ করছি। বাবাদের দ্রুত আরোগ্যের জন্য প্রার্থনার জন্য ধন্যবাদ।

দেখুন আরও খবর-