বাড়িতে অ্যাম্বুলেন্সের আনাগোনা! ফের অসুস্থ ধর্মেন্দ্র? ঘনাচ্ছে রহস্য

ওয়েব ডেস্ক: বর্ষীয়ান বলিউড (Bollywood) অভিনেতা ধর্মেন্দ্রর শারীরিক অবস্থা (Dharmendra Health Update) নিয়ে ফের বাড়ল উদ্বেগ। কারণ, সোমবার সকাল থেকেই তাঁর বাড়ির সামনে অ্যাম্বুলেন্স দেখা গিয়েছে। সেই সঙ্গে বাড়ানো হয়েছে অভিনেতার বাড়ির নিরাপত্তাও। যদিও তাঁর পরিবারের তরফে এখনও এই বিষয়ে কিছু জানা যায়নি, তবে বাড়িতে ফের অ্যাম্বুলেন্সের আনাগোনা নিয়ে ঘনাচ্ছে রহস্য। অভিনেতা কি আবারও অসুস্থ? এই নিয়ে বাড়ছে জল্পনা।

সোমবার সকাল থেকে মুম্বইয়ের জুহুতে অভিনেতার বাড়ি থেকে একটি অ্যাম্বুল্যান্স বেরিয়ে যেতে দেখা যায়। দেওল পরিবারের সদস্যদের দ্রুত বাড়িতে প্রবেশ করতে দেখা যায়। ছেলে সানি দেওলকে দেখা যায় আবেগতাড়িত অবস্থায় বাড়িতে ঢুকতে। কিছুক্ষণ পরই মেয়ে ঈশা দেওলও হাজির হন এবং সাংবাদিকদের প্রশ্ন এড়িয়ে সরাসরি ভিতরে চলে যান। একই সময় পাওন হান্স শ্মশানঘাটে হঠাৎ করে নিরাপত্তা বাড়ানো হয়। তারপরই ধর্মেন্দ্রর জীবিত থাকা নিয়ে ঘনাচ্ছে রহস্য।

আরও পড়ুন: ভরপুর অ্যাকশন, ইমোশন! ‘ফ্যামিলি ম্যান সিজন ৩’

পরিবার-ঘনিষ্ঠ সূত্রের দাবি, ৮৯ বছর বয়সী ধর্মেন্দ্র কিছুদিন ধরে অসুস্থ এবং চিকিৎসকদের তত্ত্বাবধানে ছিলেন। সম্প্রতি ব্রিচ ক্যান্ডি হাসপাতালে স্বল্প সময়ের জন্য ভর্তি থাকার পর তাঁকে ছেড়ে দেওয়া হয়েছিল। বয়সজনিত সমস্যার কারণে তাঁর শারীরিক অবস্থা নিয়ে উদ্বেগ আগেই তৈরি হয়েছিল।

যদিও এখন পর্যন্ত পরিবারের তরফে কোনও আনুষ্ঠানিক বিবৃতি প্রকাশ করা হয়নি। বাড়ির বাইরে অ্যাম্বুল্যান্সের উপস্থিতি এবং পরিবারের হঠাৎ সমবেত হওয়া জল্পনা আরও বাড়িয়ে তুলেছে।

দেখুন আরও খবর:

The post বাড়িতে অ্যাম্বুলেন্সের আনাগোনা! ফের অসুস্থ ধর্মেন্দ্র? ঘনাচ্ছে রহস্য first appeared on KolkataTV.