হাসপাতালে ভর্তি ধর্মেন্দ্র, এখন কেমন আছেন?

ওয়েব ডেস্ক: মুম্বইয়ের ব্রিচ ক্যান্ডি হাসপাতালে চিকিৎসাধীন বর্ষীয়ান অভিনেতা ধর্মেন্দ্র (Dharmendra)। ধর্মেন্দ্রকে দেখতে গিয়েছেন তাঁর দুই ছেলে সানি দেওল ও ববি দেওল। হাসপাতালেই রয়েছেন ধর্মেন্দ্রর স্ত্রী হেমা মালিনী। অভিনেতার শারীরিক অবস্থার খবর পেয়ে তড়িঘড়ি হাসপাতালে গিয়েছেন শাহরুখ খান (Shah Rukh Khan) ও সলমন খান (Salman Khan)।

১ সপ্তাহ ধরে হাসপাতালে ভর্তি রয়েছেন ধর্মেন্দ্র। তবে আজ বিকেল থেকেই অভিনেতার অবস্থার অবনতি হতে শুরু করে। তাঁকে ভেন্টিলেশনে স্থানান্তরিত করতে হয়। চিকিৎসার জন্য আলাদা মেডিক্যাল বোর্ডও তৈরি করা হয়েছে। এই মুহূর্তে অভিনেতা রয়েছেন চিকিৎসকদের কড়া নজরে। খবর পেয়ে তড়িঘড়ি হাসপাতালে পৌঁছন স্বয়ং হেমা মালিনী (Hema Malini)। এরপরে হাসপাতালে পৌঁছন সানি দেওল আর ববি দেওল। সোশাল মিডিয়ায় ধর্মেন্দ্রর শারীরিক অবস্থার কথা জানিয়ে হেমা মালিনী লিখলেন, ” ধরমজির স্বাস্থ্য নিয়ে সবাই দুশ্চিন্তায়। তাই সবাইকে জানাতে চাই। চিকিৎসকদের কড়া নজরে রয়েছেন তিনি। তাঁর দ্রুত আরোগ্য কামনা করি।”

আরও পড়ুন: আদিত্য ঠাকরের সঙ্গে নৈশ আড্ডায় ভূমি পেড়নেকর, ফাঁস ‘ঘনিষ্ঠ’ ছবি

আর, সোমবার অনেকটা রাতে, হাসপাতালে অভিনেতাকে দেখতে পৌঁছন শাহরুখ খান। ছেলে আরিয়ানকে নিয়ে হাসপাতালে আসেন শাহরুখ খান। তাঁরা সোজা গাড়ি নিয়ে হাসপাতালে ঢুকে যান। শাহরুখের আসার কিছুক্ষণ আগেই হাসপাতালে এসেছিলেন সলমন খান। তিনি ও বর্ষীয়ান অভিনেতার সঙ্গে দেখা করে বেরিয়ে যান।

দেখুন ভিডিও