‘ও ছাড়া সবই ফাঁকা’ ধর্মেন্দ্রকে হারিয়ে ভেঙে পড়েছেন হেমা

ওয়েব ডেস্ক: ধর্মেন্দ্রর (Dharmendra) মৃত্যুতে ভেঙে পড়েছেন স্ত্রী হেমা মালিনী (Hema Malini)। সোশ্যাল মিডিয়ায় প্রথমবার প্রয়াত স্বামীকে নিয়ে খোলাখুলি কথা বললেন। ফেলে আসা সময়ের একঝাঁক স্মৃতি ভাগ। ধর্মেন্দ্রকে নিয়ে কী লিখলেন হেমা? ধর্মেন্দ্র নেই। অভিনেতার প্রয়াণের পরে কেটে গিয়েছে তিন দিন। এ বার ধর্মেন্দ্রকে স্মরণ করে প্রথম বার সোশ্যাল মিডিয়ায় আবেগঘন পোস্ট স্ত্রী হেমা মালিনীর। একঝাঁক ছবি ভাগ করে তুলে ধরলেন মনের কথা।

পোস্টে অভিনেত্রী লিখেছেন, ‘ধরমজি। তিনি আমার জীবনের সব কিছু। একজন ভালো স্বামী। আমাদের দুই মেয়ে এষা এবং আহানার বাবা, ভালো বন্ধু, পথপ্রদর্শক, কবি এবং সব সময়ের সঙ্গী। তিনি আমার সব কিছু ছিলেন। জীবনের সব কঠিন সময়ে ভরসা করার মতো মানুষ। পরিবারের সবার সঙ্গেই তাঁর আন্তরিক সম্পর্ক ছিল। সহজ-সরল আচরণে তিনি সবাইকে সহজেই কাছে টেনে নিতেন।’ ব্যক্তিগত জীবনের শূন্যতার কথা বলতে গিয়ে হেমা মালিনী লিখেছেন, এত বছর একসঙ্গে থাকার পর হঠাৎ এই বিচ্ছেদ মেনে নেওয়া তাঁর পক্ষে দুঃসাধ্য। এখন তাঁর কাছে বাকি আছে শুধু স্মৃতি, যা তিনি বারবার মনে করছেন। তিনি জানান, এই শূন্যতা সারাজীবন তাঁর সঙ্গী হয়ে থাকবে।

আরও পড়ুন: ১৯ বছরের ছোট হিরে ব্যবসায়ীকে নিয়ে ট্যুরে মালাইকা

Dharam ji
He was many things to me. Loving Husband, adoring Father of our two girls, Esha & Ahaana, Friend, Philosopher, Guide, Poet, my ‘go to’ person in all times of need – in fact, he was everything to me! And always has been through good times and bad. He endeared himself… pic.twitter.com/WVyncqlxK5

— Hema Malini (@dreamgirlhema) November 27, 2025

ধর্মেন্দ্রর ব্যক্তিত্বের প্রশংসা করে হেমা লেখেন, তাঁর জনপ্রিয়তা সত্ত্বেও তিনি সকল কিংবদন্তির মধ্যেও একজন অনন্য আইকন হয়ে থাকবেন। অভিনয় জগতে তাঁর সম্মান, কাজের প্রতি নিষ্ঠা এবং মানুষের প্রতি ভালবাসা তাঁকে অনন্য উচ্চতায় পৌঁছে দিয়েছিল। চলচ্চিত্র জগতে তাঁর খ্যাতি এবং অবদান চিরদিন রয়ে যাবে। অভিনেতা হিসেবে স্বামীর জনপ্রিয়তার কথাও স্মরণ করেছেন হেমা (Hema Malini Post)। তাঁর কথায়, ‘খ্যাতির শীর্ষে থেকেও ধর্মেন্দ্র সব সময় খুব বিনয়ী ছিলেন। তিনি এমন একজন অভিনেতা, যাঁর নাম ও সাফল্য চিরকালই মনে রাখা হবে।’

অন্য খবর দেখুন